Pasgebore baba dood in veld gevindArgieffoto Foto: HeikeIr, Pixabay Die liggaam van ŉ pasgebore babadogtertjie is Maandag in ŉ veld in Ficksburg in die Vrystaat gevind. Russel Meiring, voorvoerder van ER24, het gesê ER24 paramedici was omstreeks 10:35 op pad terug na hul tak toe plaaslike owerhede hul van die pad afgetrek het. “Die dogtertjie is op die hoek van Mc Cobe- en Parkstraat aangetref waar sy in swart plastiekesakke toegedraai was,” het Meiring gesê. “Paramedici het die baba ondersoek en gevind dat sy geen tekens van lewe getoon het nie. Daar was niks wat vir haar gedoen kon word nie en sy is op die toneel dood verklaar.” Volgens Meiring was dit duidelik dat die baba al ŉ ruk lank dood is. Geen verdere besonderhede is in dié stadium beskikbaar nie. Die polisie ondersoek die saak.